Kati Reijosen kirjan "Iso äitiys. Äideistä, isoäideistä ja vanhoista naisista” julkistamistilaisuudessa keskustellaan vanhenemisesta, isoäitiydestä ja siitä, miten olla yli kuusikymppinen nainen nuoruutta palvovassa kulttuurissamme.
Kati Reijosen kirjan "Iso äitiys. Äideistä, isoäideistä ja vanhoista naisista” julkistamistilaisuudessa keskustellaan vanhenemisesta, isoäitiydestä ja siitä, miten olla yli kuusikymppinen nainen nuoruutta palvovassa kulttuurissamme. Miten tehdä elämänsä viimeisestä kolmanneksesta paras elämänvaihe? Kati Reijosen kanssa keskustelemassa toimittaja Sari Taussi. Vapaa pääsy! Tervetuloa!
Markku Könösen ja Lasse Lambergin Töitä ja päiviä -näyttelyssä tekijät hakevat vuoropuhelua veistosten ja kuvien välillä, humoristisiakin kuvaelmia luoden.
Markku Könönen & Lasse Lamberg: Töitä ja päiviä
Tekijät ovat ystäviä aina lähtien kouluajoistaan Varkauden kaupungissa. Jo jonkin aikaa heitä oli innostanut ajatus yhteisestä näyttelystä, joka toteutuikin juhlavassa miljöössä, Rikhardinkadun kirjastossa tammikuussa 2023. Nyt koittaa samassa paikassa uuden vuosinäyttelyn aika 01.03.-30.04. 2024. Heidän tiensä taiteen tekijöiksi ovat aika erilaiset, ja tästä historiasta muutama sana lienee paikallaan. Könönen on tehnyt kuvia nuoruudestaan lähtien; hän on saanut kipinän jo lapsuudenkodistaan, sillä hänen isänsä oli taitava öljyvärimaalari ja Varkauden Kuvataideyhdistyksen perustajajäseniä. Hän tuli koulun jälkeen Helsinkiin opiskelemaan sisustusarkkitehtuuria, kalustesuunnittelua ja muotoilua Taideteollisessa Korkeakoulussa (nyk. Aalto-yliopisto) ja sittemmin toimi työkseen sisustusarkkitehtinä, myös omassa toimistossaan. Tehnyt lisäksi graafista suunnittelua ja mm. kuvituksen Jukka Itkosen viiteen lastenkirjaan. Jäätyään eläkkeelle, tekeminen käynnistyi kunnolla ja teoksia syntyy eri tekniikoilla. Työt ovat tällä kertaa maalauksia akryyliväreillä ,ensimmäistä kertaa elämässä. Maalausten aiheista tai nimistä ei voi sanoa oikeastaan mitään, joten niistä on vaiettava. Myös Lamberg harrasti lukioaikoina aktiivista kuvan tekemistä jonkin verran, mutta hän kuitenkin suuntautui sittemmin tieteeseen, matematiikkaan. Työuransa hän teki sen parissa pääasiallisesti Helsingin yliopistolla tutkijana ja opettajana. Rakkaus kuvataiteisiin piti pintansa ja passiivinen harrastaminen seurasi aina mukana. Mutta kun eläköityminen läheni – ikämiehiä tässä ollaan – hänet valtasi halu aktiiviseen tekemiseen. Pian hän huomasi, että kolmiulotteinen hahmottaminen sujuu häneltä. Hän aloitti pienoisveistoksilla ja askartelumassalla, mikä pian vaihtui poltettavaan saveen, ja veistosten kokokin kasvoi. Veistopuolella savi on niitä harvoja materiaaleja, joita voi käsitellä kotona, olohuoneessa työpöydän ääressä . Polttaminen teetetään Kaapelitehtaalla. Jos jokin yhteinen nimittäjä veistoksille nimettäisiin, se olisi eleellisyys. Näyttelyssä tekijät hakevat vuoropuhelua veistosten ja kuvien välillä, humoristisiakin kuvaelmia luoden. Helsingissä 16.02.2024 Markku Könönen: maalaukset, akryyli Lasse Lamberg: veistokset, raakapoltettu savi.
Lukutapahtuma on kooste runoilija, kirjailija Miki Liukkosen teoksista Valkoisia runoja, Elisabet ja Raivon historia.
Lukutapahtuma on kooste runoilija, kirjailija Miki Liukkosen teoksista Valkoisia runoja, Elisabet ja Raivon historia. Esittää: Runon momentum, Espoon työväenopisto Omnia Ohjaus: Henna Hakkarainen Kuva: Henna Hakkarainen Kesto: n. 30 min.
Enter ry:n vapaaehtoiset opastavat Vuosaaren kirjastossa ajanvarauksella.
Digiopastusta seniorilta seniorille - Enter ry
Haluaisitko apua ja neuvoja tietokoneen, internetin tai sähköpostin peruskäyttöön? Enter ry:n maksutonta tietotekniikkaopastuksia on tarjolla Vuosaaren kirjastossa syys- ja kevätkaudella. Kevätkaudella 2024 opastusta tarjotaan ajanvarauksella tiistaisin ja torstaisin klo 10-12 ajalla 9.1.2024-14.5.2024 sekä parillisten viikkojen keskiviikkoina klo 10-12 ajalla 6.3.2024-15.5.2024. Opastus tapahtuu asiakkaan omalla kannettavalla tietokoneella, mobiililaitteella tai kirjaston asiakaskoneella. Opastuksissa käydään läpi tietokoneen käytön ja internetin palveluiden perusteita. Opastus kestää yhden tunnin. Opastusaika varataan etukäteen joko puhelimitse numerossa 09 31085098 tai paikan päällä kirjastossa. Asiakkaalla voi olla opastukseen vain yksi varaus kerrallaan. Enter ry on tieto- ja viestintätekniikasta sekä vapaaehtoistoiminnasta kiinnostuneiden eläkeläisten yhdistys. Yhdistyksen kotisivu: Enter ry.